Catrakilis ondergaan operasie | Netwerk24
18 Oktober 2017 19:48
Demetri Catrakilis word verlede maand na die duikslag van die veld gehelp. Foto: Getty Images
Die 28-jarige Catrakilis, losskakel van Harlequins, het verlede maand 'n beentjie in sy keel gebreek in 'n wedstryd teen Gloucester.
Dit het gebeur toe Catrakilis en sy spanmaat, die Walliese toetsspeler Jamie Roberts, saam 'n duikslag op Gloucester se Andy Symons in die 13de minuut van die wedstryd uitgevoer het.
Catrakilis het gewag vir 'n stuk vel wat losgekom het in die voorval om natuurlik weg te beweeg van sy lugpyp. Dit het egter nie gebeur nie en 'n operasie was toe nodig.
Die Suid-Afrikaner sal na wat verwag word vir 'n paar weke na sy geboorteland terugkeer, as deel van die herstelproses. – standard.co.uk